|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL PRITARIMO VISUOMENĖS SVEIKATOS BIURO DALYVAVIMUI PARTNERIO TEISĖMIS PRIKLAUSOMYBĖS LIGŲ PROFILAKTIKOS PRIEMONĖJE**  2019 m. gegužės 30 d. Nr. T1-  Plungė |

Vadovaudamasi 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ 8.4.2 konkretaus uždavinio „Sumažinti sveikatos netolygumus, gerinant sveikatos priežiūros kokybę ir prieinamumą tikslinėms gyventojų grupėms, ir skatinti sveiką senėjimą“ įgyvendinimo priemonėje Nr. 08.4.2-ESFA-V-621 „Priklausomybės ligų profilaktikos, diagnostikos ir gydymo kokybės ir prieinamumo gerinimas“, Plungės rajono savivaldybės taryba nusprendžia:

1. Pritarti Plungės rajono savivaldybės visuomenės sveikatos biuro dalyvavimui partnerio teisėmis 2014–2020 m. ES fondų Investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonėje Nr. 08.4.2-ESFA-V-621 „Priklausomybės ligų profilaktikos, diagnostikos ir gydymo kokybės ir prieinamumo gerinimas“.

2. Įgalioti Plungės rajono savivaldybės visuomenės sveikatos biuro direktorių pasirašyti su paraiškos teikimu bei įgyvendinimu susijusius dokumentus.

SUDERINTA:

Finansų ir biudžeto skyriaus vedėja, laikinai einanti

Administracijos direktoriaus pareigas                                                                    Daiva Mažeikienė

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Sprendimą ruošė savivaldybės gydytoja Oresta Gerulskienė,

2019-05-06

Teisės aktų projektų numatomo teisinio

reguliavimo poveikio vertinimo rezultatų

pateikimo tvarkos aprašo

priedas

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

|  |
| --- |
| **„DĖL PRITARIMO VISUOMENĖS SVEIKATOS BIURO DALYVAVIMUI PARTNERIO TEISĖMIS PRIKLAUSOMYBĖS LIGŲ PROFILAKTIKOS PRIEMONĖJE“** |
|  |

2019 m. gegužės 20 d.

Plungė

**1. Parengto teisės akto projekto tikslai** - pritarti P Plungės rajono savivaldybės visuomenės sveikatos biuro dalyvavimui partnerio teisėmis 2014–2020 m. ES fondų Investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonėje Nr. 08.4.2-ESFA-V-621 „Priklausomybės ligų profilaktikos, diagnostikos ir gydymo kokybės ir prieinamumo gerinimas“.

**2. Teisės akto projekto esmė, rengimo priežastys ir motyvai.** Pagal priemonę Nr. 08.4.2-ESFA-V-621 „Priklausomybės ligų profilaktikos, diagnostikos ir gydymo kokybės ir prieinamumo gerinimas“ Respublikinis priklausomybės ligų centras ir 15 savivaldybių visuomenės sveikatos biurai bendradarbiaus šiose srityse: integruotos ankstyvosios intervencijos, priklausomybių gydymo, socialinės integracijos ir žemo slenksčio paslaugų teikimo sistemos Lietuvoje kūrimas ir diegimas. Šio uždavinio įgyvendinimui planuojamos veiklos: kokybinis dabartinės situacijos vertinimo tyrimas; integruotos sistemos diegimas; apskritojo stalo diskusijos 15 savivaldybių; tarptautinės konferencijos; visuomenės informavimas; integruotos sistemos efektyvumo savivaldybėse vertinimas.

**3. Lėšų poreikis (jeigu teisės aktui įgyvendinti reikalingos lėšos).** Nereikės.

**4. Laukiami rezultatai.** Pritarus šiam Plungės rajono savivaldybės tarybos sprendimui, RPLC ligų centras parengs pavyzdinius integruotos sistemos diegimo koordinatoriaus pareiginius nuostatus; organizuos veiklos įgyvendinimą, t. y. įdarbins integruotos sistemos diegimo koordinatorius, užtikrins integruotos sistemos diegimo koordinatorių darbų atlikimą pagal pareiginius nuostatus ir įgyvendinimo rodiklių pasiekimą. Bus organizuojamos apskritojo stalo diskusijos visose Lietuvos apskrityse. Įgyvendinimo rodiklis – suorganizuotos apskritojo stalo diskusijos, konferencijos. RPLC ligų centras įsipareigoja pagal poreikį teikti metodinę pagalbą.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita).

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nustatyta* |  |
| *Finansams* | *nustatyta* |  |
| *Socialinei aplinkai* | *nustatyta* |  |
| *Viešajam administravimui* | *nenustatyta* |  |
| *Teisinei sistemai* | *nustatyta* |  |
| *Kriminogeninei situacijai* | *nenustatyta* |  |
| *Aplinkai* | *nenustatyta* |  |
| *Administracinei naštai* |  | *nustatyta* |
| *Regiono plėtrai* | *nustatyta* |  |
| *Kitoms sritims, asmenims ar jų grupėms* |  | *nenustatyta* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė